Aadma mõis

Aadma mõis (saksa keeles Ahdma) oli mõis Käina kihelkonnas Läänemaal. Nüüdisajal jääb kunagine mõis Hiiu maakonda Hiiumaa valla territooriumile.

Mõisa keskus oli Aadma külas.

Ajalugu
Aadma karjamõis eraldati Jakob Pontus Stenbocki (1744–1824) pooltLeo Tiik, Hiiumaast. Eriti Orjakust, Reigist ja Putkastest, Kassarimaa, nr. 32, lk 11, 1 detsember 2012 1797. aastal Putkaste mõisast, moodustati Putkaste kolmest külast (Jausa, Männamaa ja Ühtri) ning Jakob Pontus Stenbock pantis 10. märtsil 1792 Putkaste koos Aadmaga karjamõisaga kuuekümneks aastaks Tallinna Kohtukoja nõunikule ja hilisemale Tartu Ülikooli viitse-kuraatorile Johann Friedrich Emmanuel Ungern-Sternbergile (1763-1825). Mõis kuulus seejärel Aderkasidele. Hiljem läks mõis Gernetite omandusse. 1882. aastal ostis Aadma mõisa Alexandrine von Richter. Tema järel kuulus mõis Pahlenitele.

20. sajandi alguseks oli Aadma mõis muutunud Vaemla mõisa kõrvalmõisaks.

Mõisakompleks
Aadma mõisa peahoone ehitati ilmselt 1800. aasta paiku. Härrastemaja kujutas endast ühekorruselist poolkelpkatusega puithoonet.

Tänapäeval on hoone hävinud ning sellest on järel vaid mantelkorstna rusuhunnik.

Vaata ka
Eesti mõisate loend
 Viited 

 Välislingid 
Aadma mõis Eesti mõisaportaalis

Kategooria:Stenbockide mõisad
Kategooria:Aderkaside mõisad
Kategooria:Gernetite mõisad
Kategooria:Läänemaa mõisad
Kategooria:Hiiumaa vald
Kategooria:Käina kihelkond
Kategooria:Hiiumaa mõisad